Maior Roubo fetu na Banko de Kabu Verde. Ex-subgerente de Agência de Caixa Económica de Mindelo dja podu gosi prezu
Inda sta na investigadu, mas autoridades ta akredita ma nu sta na prisensa de um roubo ki pode ultrapassa 150 mil konto.
Textu by Erpa
Dipos de braku financero na Kamara Municipal de Santa Katarina ki diskubrido atraves de um auditoria ki Tribunal de kontas fazi, gosi è tambe braku financero ki atxadu na Caixa Económica (CECV) de Avenida 05 de Julho na Mindelo, ki sai na Jornal ma nu podi sta diante de maior braku financero verefikado na um Banko na ilhas de Kabu Verde.
Kuanto mas situasom de País sa ta komplika mas robus sa ta diskubrido.Ta parci ma krize ekunomiko e braku financeru sta relacionadu ku kumpanheru na Kabu Verde.
Um Jornal Online danu konta ma processo ki leba a prizon de ex-subgerente de Agência de Caixa Económica na Mindelo é mas ki kel ki sa ta pensadu.
(Tribunal de Comarca de São Vicente poi em prisão preventiva Heriberto Rodrigues konxedu pa “Bety” ki era subgerente e tesoureiro de Caixa Económica (CECV) de Avenida 05 de Julho, è foi acusado de crime de burla e abuso de confiança)
Polícia Judiciária (PJ) inda sta kontinua na investigasom, mas es sta akredita ma tem mas “kabesa” e dinhero envolvido nes kuadrilha de thugs na Caixa Economica. Autoridades ta akredita ma nu sta diante de um robu ki ta pode passa 150 mil kontu.
Um sub-gerente ta roba sima ta da, sem ki ninguem ki es ta trabadja djuntu da konta, nem se superior na Caixa pa nota ma staba txeu dinhero ta desaparece de um manera fora de normal?
Kuza ki mas ta dexam mariado de sabe propi é pamodi um de kontas kes tra dinhero é de um Sr. de 98 ano de idade, ki ka sta na bom kondison fiziku pa sina formulário/ficha/taloes necessário pa labanta dinhero na Caixa( sima dja é sperado pamodi si idade).
Segundo autoridades ex-sub gerente Heriberto Rodrigues konxedu pa “Bety”, ta prinxiba e ta sinaba na nome de alguém ku se propi kaligrafia e rubrika, dipos è ta passaba pa pessoas ki ta trabadja na kaixa ki ta ignoraba tudo sem kestiona facto de ki kaligrafia era de ses Sub-Chefe e ma kel idoso dja ka sa ta sinaba mas dokumentos. Na nha manera de odja kuzas, es ka ta questionaba nada pamodi es tudo ta fazi parte de kuadrilha.
Na es factos ki dja mencionado li, PJ inda acrescenta ma ex-sub gerente kria um karton de multibanko ku um nome ki ka ixiste (pa ka fla falso) ki es ta uzaba pa movimenta dinhero “robado” de klientes. Tudo keli sa ta passaba baxu de odju de administrasom de Banco? Kualker sub gerente ou gerente pode fazi karton multibanco ki es kre e ninguem ka ta da konta ? Perguntas ki ka kre kala.
Banku em kestom dja opera komo instituisom financero munti tempo sem kontas, por isso kazus de amadorismo e brinkaderas ku kliente ka ta admitido. Ka nhos bem fika pa li ta fla me um kazo partikular ou ma alguem ta bem responde na justiça (komo individual) sobre kuza ki passa. Kulpa é di nhos! Kaza dja kai (um jornal uza es frase) e mi nta acrescenta kai kai e feio. Tudo kes kuzas li ki kontice na es banko li goci go banko ta fika fragilizado na tudo sentido. Ka ta da garantia pa fia investimentos financeros. Por exemplo, pa simples facto de ki se dinhero de senhora desaparece, de kualker um pode desaparece també.
Administrasom de banko mante na silêncio sobre es assunto.
Dipos de testemunha famozu kazu de bankus Portugueses (o BPP e o BES) ki bai baxu pamodi mau gestom, na mi dja nada ka ta surprendem na sistema bankario.
Sa ta sperado pa Administrasom fla algum kuza sobre es assunto ki ta abala ( si ka dja abala) di ki manera kredibilidade ki povo ta fla ma es Banku tem.
Lè mas sobre es kazu: Caso CECV: Antero Tavares coloca “Bety” Rodrigues em prisão preventiva
por_Latn kea_Latn slk_Latn por_Latn pap_Latn por_Latn por_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn por_Latn